वैष्‍णो देवी मंदिर के पास लगी भीषण आग, आग बुझाने के लिए बचाव कार्य जारी
कटड़ा स्थित माता वैष्णो देवी के दरबार में भीषण आग लगने की सूचना है। कालिका भवन के पास काउंटर नंबर दो के नजदीक आग लगी हुई है।
जम्‍मू: कटड़ा स्थित माता वैष्णो देवी के दरबार में भीषण आग लगने की सूचना है। कालिका भवन के पास काउंटर नंबर दो के नजदीक आग लगी हुई है। आग बुझाने के लिए बचाव कार्य जारी है। बताया जा रहा है कि जहां आग लगी है उस स्थान से प्राकृतिक गुफा की दूरी तकरीबन सौ मीटर है। अभी तक किसी जनहानि की खबर नहीं आई है।आग इतनी भीषण है कि उससे उठते धुएं को दूर से देखा जा सकता है। बताया जा रहा है शॉर्ट सर्किट होने के कारण काउंटिंग रूम में आग लगी है। थोड़ी देर में ही आग बढ़ गई। श्राइन बोर्ड के अधिकारियों को इसकी सूचना दी गई है।इस अग्निकांड में कितना नुकसान हुआ है, इस बारे में अभी कोई सूचना नहीं मिल पाई है। श्राइन बोर्ड के अधिकारियों ने अभी तक कोई बयान नहीं दिया है। बचाव कार्य जारी है।ये भी पढ़ें